3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ และลูกค้าของบริษัท

บริษัท ไทย โอ.พี.พี. จำกัด (มหาชน) ดำเนินธุรกิจอยู่ในด้านอุตสาหกรรมบรรจุภัณฑ์
(Packaging) และการพิมพ์ที่เกี่ยวกับอุตสาหกรรมบรรจุภัณฑ์ (Commercial Printing)
โดยมีรายละเอียดดังนี้

1.  กลุ่มฟิล์มพลาสติก คือ ผลิตภัณฑ์ที่ใช้ในอุตสาหกรรมบรรจุภัณฑ์ ทั้งด้านผลิตภัณฑ์อุปโภคบริโภค(
    Consumer Product) และผลิตภัณฑ์ที่ใช้ในอุตสาหกรรม( Industrial Product) ได้แก่

-   ฟิล์ม โอ.พี.พี (Oriented Polypropylene Film) เป็นฟิล์มพลาสติกที่ใช้เป็นบรรจุภัณฑ์
    และใช้กันมากในอุตสาหกรรมอุปโภคบริโภค

-   Cast Film
    คือฟิล์มที่ผลิตโดยกรรมวิธีการหลอมเม็ดพลาสติกให้เหลวและฉีด(Cast)ออกมาเป็นแผ่นบางๆใช้เป็นส่วนประกอบของบรรจุภัณฑ์ชนิดอ่อน
    (Flexible Packaging) ซึ่งใช้ในการทำซองขนมปังขนมขบเคี้ยว ซองบะหมี่
    ฯลฯซึ่งชนิดที่บริษัทฯ ผลิตนั้นจะเป็น Multilayer Film
    คือเนื้อฟิล์มจะประกอบด้วยชนิดพลาสติก หลายๆชั้น ซึ่งแต่ละชั้นจะเป็นพลาสติกต่างชนิด
    ฟิล์มที่ผลิตด้วยกรรมวิธีนี้ ได้แก่ ฟิล์ม CPP และ LLDPE เป็นต้น

-   ฟิล์มแมททัลไลซ์ (Metallized Film) คือการนำผลิตภัณฑ์จากฟิล์มพลาสติกทุกชนิด
    มาผ่านกรรมวิธีการพ่นด้วยชั้นละอองอลูมิเนียม(Aluminium)บางๆในห้องสูญญากาศ
    ทำให้ฟิล์มมีสีเงาวาวและมีคุณสมบัติคล้ายอลูมิเนียมฟอยด์
    เมื่อนำไปใช้เพื่อบรรจุอาหารทำให้สามารถเก็บและถนอมอาหารได้นานขึ้น
    ซึ่งผลิตภัณฑ์ชนิดนี้ของบริษัทได้รับการส่งเสริมการลงทุนจากคณะกรรมการส่งเสริมการลงทุน
    (B.O.I.)

-   ฟิล์มยืด (Stretch Film) ใช้เป็นบรรจุภัณฑ์ที่ใช้แพร่หลายในโรงงานอุตสาหกรรมทั่วไป
    เป็นวัสดุในการรัดสินค้าเพื่อรวมหน่วยสินค้าช่วย
    ป้องกันไม่ให้สินค้าตกหล่นในระหว่างการขนส่งสินค้าแทนสายรัด
    ช่วยกันน้ำและกันฝุ่นได้เป็นอย่างดี ทั้งยังสามารถประยุกต์ใช้ในการพันกับสินค้าบางชนิดโดยตรง

-   ฟิล์มหด (Shrink Film ) ใช้สำหรับห่อสินค้า สำหรับงานที่ต้องการให้เห็นกล่อง หรือ
    สินค้าภายใน เนื่องจากมีลักษณะใส และ เงางาม ใช้ในการห่อสินค้า ที่ใช้เครื่องห่อชนิด
    L-Seal เช่น เครื่องเขียน แมกกาซีน อาหารกึ่งสำเร็จรูป ของเล่น ฯลฯ
    อีกทั้งใช้ในงานการห่อสินค้าสำหรับเครื่อง ชนิด Flat Film เช่น
    บะหมี่กึ่งสำเร็จรูปชนิดถ้วยรวมถึงประเภทอาหารแช่แข็ง

-   ฟิล์ม โอพีพี ชนิดผนึกด้วยความร้อน (Heat sealable O.P.P. Film )
    เป็นฟิล์มที่มีคุณลักษณะพิเศษคือ ใส และ บาง โดยมีข้อดีคือเป็นฟิล์มที่มีความแข็งแรง
    ทำให้เหมาะกับการใช้เครื่องบรรจุหีบห่อที่มีความเร็วสูง ทำให้สามารถบรรจุสินค้าได้รวดเร็ว
    และ มีประสิทธิภาพ

-   ฟิล์มผนึกสูญญากาศ (Skin Vacuum Film) เป็นฟิล์มที่ผลิตจากเม็ดชนิดพิเศษ
    ใช้สำหรับอุตสาหกรรม อาหารแช่แข็ง โดยใช้กับเครื่องบรรจุชนิดสูญญากาศ
    ซึ่งสามารถทำให้ฟิล์มเป็นเสมือนชั้นผิวของสินค้า และ ฟิล์มนี้
    มีความสามารถในการเก็บถนอมความสดของอาหารได้อย่างดีเยี่ยม และยังใช้ได้กับผลิตภัณฑ์
    ที่บรรจุแบบ Blister Pack โดยใช้แนบสินค้ากับพื้นกระดาษ แทนฝาครอบทีทำจาก
    โพลีสไตลีน (Polystyrene) และบรรจุโดยเครื่อง Skin Pack Machine

-   ฟิล์มไนล่อน (Nylon Film) เป็นฟิล์มไนล่อนในระบบการผลิต แบบ Co-extrudeโดยมี
    Nylon ฉีดร่วมออกมาพร้อมกับพลาสติกชนิด LLDPE เป็นฟิล์มที่มีความใสและแข็งแรง
    สามารถนำไปใช้ในอุตสาหกรรมต่าง ๆ ได้แก่ อุตสาหกรรมอาหารแช่แข็ง
    โดยการนำผลิตภัณฑ์ไปขึ้นรูปเป็นถุง แล้วนำไปบรรจุสินค้าที่วางบนถาดโฟม และใช้
    เครื่องบรรจุ สุญญากาศ เพื่อกำจัดอากาศซึ่งอาจมีผลต่ออายุการเก็บของสินค้าออกจากถุง
    ทำให้คงความสดของสินค้าไว้ให้นาน

-   ฟิล์มป้องกันรอยขีดข่วน (Protection Film) เป็นฟิล์มมี่ทำจากวัตถุดิบชนิด Polyethylene
    โดยที่ด้านหนึ่ง เป็นกาว
    เหมาะสำหรับสินค้าที่ต้องการป้องกันรอยขีดข่วนบนผิวของสินค้าในระหว่างการขนส่ง
    หรือในระหว่างกระบวนการผลิต โดยฟิล์มจะมีลักษณะพิเศษ คือ สามารถติดได้คงทน และ
    ไม่ทิ้งคราบกาวเมื่อลอกออก

2.  กลุ่มบริการการพิมพ์ (รวมงานพิมพ์ฉลากกาว)

-   การพิมพ์บน Plastic Film ทั่วไป ซึ่งนำไปใช้ทำเป็นซองอ่อน (Flexible Packaging)
    สำหรับบรรจุผลิตภัณฑ์อาหาร หรือผงซักฟอก เป็นต้น พิมพ์โดยใช้ระบบกราเวียร์( Gravure)
    ซึ่งลูกค้าส่วนใหญ่ คือ บริษัทที่เป็นผู้ผลิตและผู้จัดจำหน่ายสินค้าอุปโภคบริโภค

-   การพิมพ์ฉลากกาว (Sticker) แบบม้วน พิมพ์ได้ทั้งบนกระดาษและพลาสติก
    สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ
    ระบบการพิมพ์แบบผสมผสาน คือ ระบบ Roto-Letterpress และ ระบบ Silk Screen
    ซึ่งทำให้คุณภาพงานพิมพ์มีความโดดเด่น และ สวยงามคมชัด
    ซึ่งลูกค้าส่วนใหญ่ยังคงเป็นกลุ่มผู้ผลิตและผู้จัดจำหน่ายสินค้าอุปโภคบริโภค

  3. กลุ่มหลอดลามิเนท ผลิตจากการนำแผ่นพลาสติก LLDPE
  พิมพ์และเคลือบอลูมิเนียมฟอยล์มาเคลือบติดกันเพื่อทำเป็นหลอด ใช้สำหรับบรรจุยาสีฟัน
  ซึ่งกลุ่มเป็นบริษัทที่เป็นผู้ผลิตและผู้จัดจำหน่ายสินค้าอุปโภคบริโภครายใหญ่ในประเทศ

สิทธิพิเศษในการประกอบธุรกิจ

1)  บัตรส่งเสริมการลงทุน

  ปัจจุบันบริษัทยังคงมีบัตรส่งเสริมการลงทุนที่
  บริษัทฯได้รับสิทธิประโยชน์ในการส่งเสริมการลงทุนตามพระราชบัญญัติส่งเสริมการลงทุน จำนวน
  1 ฉบับ

ได้รับสิทธิบัตรจากคณะกรรมการส่งเสริมการลงทุน 1 ฉบับ และมีสิทธิประโยชน์ดังนี้

+-----------------------------------------+----------------------------+
| สิทธิประโยชน์                              | บัตรส่งเสริมเลขที่1481(2)/2547  |
|                                         |                            |
|                                         | Metallized Film            |
+-----------------------------------------+----------------------------+
| ม. 25 นำเข้าคนต่างด้าวซ                    | /                          |
| ึ่งเป็นช่างฝีมือได้ตามจำนวนและระยะเวลาตามสมควร |                            |
+-----------------------------------------+----------------------------+
| ม. 26                                   | /                          |
| ให้คนต่างด้าวทำงานเฉพาะตำแหน่งได้ตาม         |                            |
| จำนวนและระยะเวลาที่คณะกรรมการให้ความเห็นชอบ |                            |
+-----------------------------------------+----------------------------+
| ม. 28 ยกเว้นอากรขาเข้า                    | N/A                        |
| และภาษีการค้าสำหรับเครื่องจักรที่คณะกรรมการอนุมัติ |                            |
+-----------------------------------------+----------------------------+
| ม. 29 ลดหย่อนอากรขาเข้าสำหรับเครื่องจักร      | กึ่งหนึ่งเว                    |
|                                         | ้นแต่รายการเครื่องจักรที่มีอากรขาเ |
|                                         | ข้าต่ำกว่าร้อยละสิบไม่ได้รับลดหย่อน |
+-----------------------------------------+----------------------------+
| ม. 30                                   | N/A                        |
| ได้รับลดหย่อนอากรขาเข้าของอัตราปกติขอ         |                            |
| งวัตถุดิบหรือวัสดุจำเป็นนำเข้าเพื่อผลิตขายในประเทศ |                            |
+-----------------------------------------+----------------------------+
| ม. 31 ยกเว้นภาษีเงินได้นิติบุคคล               | /                          |
+-----------------------------------------+----------------------------+
| ม. 34 ยกเว้นไม่ต้องนำเงินปัน                 | /                          |
| ผลจากกิจการที่ได้รับส่งเสริมไปรวมคำนวณภาษีเงินได้ |                            |
+-----------------------------------------+----------------------------+
| ม. 35 (2)                               | N/A                        |
| ลดหย่อนภา                                |                            |
| ษีเงินได้นิติบุคคลสำหรับกำไรสุทธิที่ได้รับจากการลงทุน |                            |
| 50 % มีกำหนด 5 ปี นับตั้งแต่วันพ้นเวลาตาม ม.31  |                            |
+-----------------------------------------+----------------------------+
| ม                                       | N/A                        |
| . 35 ( 3 ) ให้หักค่าขนส่ง , ค่าไฟฟ้า และ ค่าน้ำ |                            |
| ประปา 2 เท่าของค่าใช้จ่ายที่เกิดขึ้นเป็นเวลา 10 ปี |                            |
+-----------------------------------------+----------------------------+
| ม. 35 ( 4 ) ให้หักเงินทุนในการ              | N/A                        |
| ติดตั้งสิ่งอำนวยความสะดวก 25 %               |                            |
| ของเงินทุนนอกเหนือจากการ                   |                            |
| หักค่าเสื่อมราคาตามปกติ                      |                            |
+-----------------------------------------+----------------------------+
| ม. 36 ( 1 )                             | /                          |
| ยกเว้นอากรและภาษีการค้าสำหรับผู้ผลิต           |                            |
| สำหรับวัตถุดิบ                              |                            |
| และวัสดุจ                                 |                            |
| ำเป็นที่นำเข้าจากต่างประเทศเพื่อผลิตเพื่อการส่งออก |                            |
+-----------------------------------------+----------------------------+
| ม. 36 ( 2 ) ให้ยกเว้นอากรขาเข้าสำหรับของ    | /                          |
| ที่ได้รับการส่งเสริมนำเข้า และส่งกลับออกไปใน 1 ปี |                            |
+-----------------------------------------+----------------------------+
| ม. 36 ( 4 )                             | N/A                        |
| ให้หักเงินได้พึงประเมินในการเสียภาษีรายได้นิติบุคคล |                            |
| ร้อยละ 5                                 |                            |
| ของรายได้ที่เพิ่มขึ้นจากปีก่อนจากการส่งออก        |                            |
+-----------------------------------------+----------------------------+
| ม. 37 ได้รับอนุญาตให้นำหรือส่ง                | /                          |
|  เงินออกนอกราชอาณาจักร เป็นเงินตราต่างประเทศ |                            |
+-----------------------------------------+----------------------------+

2)  สิทธิอื่น -

3)  ข้อจำกัดในการประกอบธุรกิจ -

(2) ตลาดและภาวะการแข่งขัน

(ก) กลยุทธ์ทางการตลาด และการจัดจำหน่าย และลักษณะของลูกค้า

จุดเด่นของบริษัท

1.  บริษัทฯ เน้นเรื่องการบริการที่ดี ตรงต่อเวลา รวมถึงความสัมพันธ์ที่ดีต่อลูกค้า

2.  บริษัทฯ เน้นในเรื่องคุณภาพของสินค้า เพื่อให้สินค้าที่ผลิตมีคุณภาพเป็นไปตามมาตรฐาน
    และเป็นที่พึงพอใจของลูกค้า

3.  บริษัทฯ มีความรู้ ความชำนาญ และมีประสบการณ์
    ในเรื่องเกี่ยวกับเทคนิคการผลิตและการจำหน่ายฟิล์ม รวมถึงบริการงานพิมพ์บนแผ่นฟิล์ม

4.  บริษัทฯ มีขบวนการ กรรมวิธีการผลิต และเครื่องจักรที่มีเทคโนโลยีที่ทันสมัย

ช่องทางการจำหน่าย

1.  กลุ่มผลิตภัณฑ์ฟิล์มพลาสติก

ฟิล์มยืด (Stretch Film) ปัจจุบันสินค้าฟิล์มยืดเป็นสินค้าที่โรงงานอุตสาหกรรมมีความต้องการสูง
ทำให้มีผู้เห็นช่องทางการตลาด สามารถนำเข้าฟิล์มจากต่างประเทศเข้ามาจำหน่ายในประเทศ
แต่เนื่องจากคุณภาพสินค้าจากต่างประเทศมีคุณภาพที่ด้อยกว่าสินค้าที่ผลิตในประเทศ
และสินค้าคุณภาพไม่แน่นอน ทำให้ได้รับความนิยมในวงจำกัด
เฉพาะลูกค้าที่ต้องการสินค้าราคาถูกเท่านั้น อย่างไรก็ตาม ลูกค้าที่เป็นบริษัทที่มีขนาดกลาง ถึง
ขนาดใหญ่ พอใจกับการซื้อสินค้าที่ผลิตภายในประเทศมากกว่า เนื่องจากคุณภาพที่คงที่
และการส่งมอบที่ทันเวลาบริษัท มีเป้าหมายในการขยายตลาดโดยเน้นการขายไปยังภูมิภาคเพิ่มขึ้น
ซึ่งกลุ่มลูกค้าเป้าหมายของฟิล์มยืด สามารถแบ่งเป็นกลุ่มต่างๆ ดังนี้

-   กลุ่มลูกค้าโรงงานอุตสาหกรรมประเภทต่างๆ เช่น กลุ่มอุตสาหกรรมอาหาร
    กลุ่มอุตสาหกรรมเครื่องไฟฟ้า และ อิเลคทรอนิค กลุ่มอุตสาหกรรมเฟอร์นิเจอร์ ฯลฯ

-   กลุ่มลูกค้าประเภท ศูนย์กระจายสินค้าที่ต้องพันสินค้าบนแท่นวาง(Pallet)

-   ตัวแทนจำหน่าย

ฟิล์มหด (Shrink Film) บริษัทมีทั้งชนิดนำเข้ามาจากต่างประเทศ และ ชนิดผลิตเอง
โดยนโยบายของบริษัทนั้นจะเน้นการบริการลูกค้า โดยแบ่งเป็นกลุ่ม Premium
(ลูกค้าที่เน้นด้านคุณภาพสินค้าสูง) และ กลุ่มลูกค้าทั่วไป
ปัจจุบันมีผู้นำเข้าสินค้าในเกรดดังกล่าวเข้ามาจำหน่ายเพียง 2 ราย และ มีผู้ผลิตในประเทศเพียง
2 รายเช่นกัน ที่ผ่านมา สินค้า นำเข้าของ บริษัท เสียเปรียบคูแข่งในด้านภาษีนำเข้าที่สูง
เนื่องจากนำเข้าจากประเทศอเมริกาซึ่งเทียบกับคู่แข่งที่ผลิตในประเทศมาเลเซีย
ทำให้เสียเปรียบด้านภาษีค่อนข้างมาก อย่างไรก็ตามในปี 2548
การปรับลดภาษีฟิล์มพลาสติกสำเร็จรูปที่ลดลงทำให้ช่องว่างเรื่องภาษีลดลงค่อนข้างมาก ประกอบกับ
บริษัท มีสินค้าที่ผลิตเองซึ่งสามารถรองรับได้ทุกตามความต้องการของลูกค้าทุกกลุ่ม ปัจจุบันในตลาด
สหภาพยุโรป (European Union) ไม่อนุญาตให้นำสินค้าที่ใช้ Shrink Filmชนิด PVC
ทำให้ผู้ผลิตสินค้ากลุ่มที่ส่งออกไปยังสหภาพยุโรป จำเป็นต้อง เปลี่ยนจาก Shrink Film ชนิด PVC
มาเป็นชนิด Polyolefin ทำให้สามารถขยายตลาดเพื่อทดแทนกลุ่มดังกล่าวได้เพิ่มเติม

ฟิล์ม โอ.พี.พี.ชนิดผนึกด้วยความร้อน (Heat seal able O.P.P. Film ) เป็นสินค้าในกลุ่ม
Trading เนื่องจากปัจจุบัน ทางบริษัท มิได้ผลิตสินค้าชนิดดังกล่าว ซึ่งทางบริษัท มีเครื่องมือ ผ่า
และ กรอฟิล์ม ทำให้สามารถสั่งสินค้ามาเป็นม้วนใหญ่แล้วมาผ่า และ กรอ
ตามขนาดที่ลูกค้าต้องการทำให้ประหยัดต้นทุนกว่า สามารถแข่งขันในตลาดได้ กลุ่มลูกค้าที่ใช้ Heat
seal able OPP Film ได้แก่ กลุ่มลูกค้าอุตสาหกรรมผู้ผลิตสินค้าต่าง ๆ เช่น อาหารสำเร็จรูป
สินค้าอุปโภคบางชนิด

ฟิล์มผนึกสูญญากาศ (Skin Vacuum Film) เป็นฟิล์มที่บริษัท
เป็นตัวแทนจำหน่ายในประเทศแต่เพียงผู้เดียวให้แก่บริษัท ไทย อ๊อฟเซท จำกัด ซึ่งปัจจุบัน บริษัท
ไทยอ๊อฟเซท จำกัด เป็นบริษัทเดียวในประเทศที่มีการผลิตฟิล์มผนึกสูญญากาศ( Skin Vacuum
Film) ส่วนที่เหลือในตลาดเป็นสินค้านำเข้ามาจากต่างประเทศ ซึ่งเป็นประเทศนอก AFTA
ทำให้มีค่าภาษี และ ค่าใช้จ่ายค่อนข้างสูง บริษัทจึงมีความได้เปรียบด้านราคา ลูกค้าหลักที่ใช้
ฟิล์มชนิดนี้ คือลูกค้า กลุ่มอาหารทะเลแช่แข็ง โดยกลุ่มลูกค้าที่ใช้ฟิล์มดังกล่าว
จะใช้กับสินค้าที่ส่งออกไปทางตลาดอเมริกาเป็นส่วนใหญ่ ในปี 2548 ปัญหาเรื่อง Antidumping
ที่ทางสหรัฐอเมริกาฟ้องร้องได้สรุปปัญหาเรียบร้อยแล้ว คาดว่ากลุ่มผู้ผลิตอาหารทะเลแช่แข็ง
จะสามารถส่งสินค้าไปยังประเทศสหรัฐอเมริกาได้ดังที่เคยในอดีต ทำให้สามารถคาดการณ์ได้ว่า
แนวโน้มความต้องการใช้ฟิล์มชนิดนี้จะเพิ่มสูงขึ้น จึงเชื่อว่าตลาดของฟิล์มชนิดนี้ สามารถเติบโตได้อีก

ฟิล์มไนล่อน (Nylon Film) ในตลาดปัจจุบันมี 2 ชนิด คือ ชนิด Lamination และ
Co-extrude ซึ่งบริษัทเลือกการผลิตแบบ Co-extrude เนื่องจากขั้นตอนการผลิตที่สั้น และ
ประหยัดขั้นตอน ทำให้มีต้นทุนการผลิตที่ต่ำกว่า ทำให้ได้เปรียบในเรื่องราคาขาย รวมถึงทางบริษัท
ได้มีการลงทุนเครื่องตัดถุง ทำให้สามารถตัดถุงได้เอง สามารถรองรับงานตามที่ลูกค้าสั่ง
ได้รวดเร็ว ทันต่อความต้องการของลูกค้า กลุ่มลูกค้าที่ใช้ฟิล์มไนล่อน (Nylon Film) ได้แก่
กลุ่มลูกค้า อาหารแช่แข็ง (Frozen Food) กลุ่มโรงพิมพ์บรรจุภัณฑ์ กลุ่มตัวแทนจำหนาย

ฟิล์มป้องกันการขีดข่วน (Protection Film) เป็นสินค้าที่ยังไม่มีผู้ผลิตในประเทศ สินค้าที่มีจำหน่ายอยู่ในปัจจุบัน เป็นสินค้าที่นำเข้าจากต่างประเทศ โดยส่วนใหญ่ นำเข้าจากต่างประเทศ สินค้าชนิดนี้บริษัท นำเข้าจากประเทศเกาหลี โดยมีนโยบายเลือกผู้ผลิตที่มีมาตรฐาน และ เป็นที่ยอมรับในตลาด กลุ่มลูกค้าที่ใช้สินค้านี้ได้แก่ กลุ่มผู้ผลิตอะคลิลิค กลุ่มอุตสาหกรรมอลูมิเนียม สเตนเลส กลุ่มอุตสาหกรรมเครื่องใช้ไฟฟ้า อุตสาหกรรมกระจก ฯลฯ 

สภาวะการแข่งขัน

ในปีที่ผ่านมา
สภาวะการแข่งขันในตลาดโดยรวมมีการแข่งขันกันทั้งในด้านราคาและคุณภาพค่อนข้างสูง
รวมถึงราคาเม็ดพลาสติกซึ่งเป็นวัตถุดิบหลักในการผลิตมีความผันผวนทางด้านราคาและพุ่งสูงขึ้นตั้งแต่กลางปี
2547 ต่อเนื่องมาตลอดทั้งปี 2548
อีกทั้งมีคู่แข่งที่เป็นผู้ขายรายใหม่หลายรายซึ่งมีทั้งนำเข้าจากต่างประเทศและซื้อจากบริษัทคู่แข่ง
ทำให้บริษัทประสบภาวะการแข่งขันอย่างรุนแรง โดยเฉพาะทางด้านราคาจำหน่าย
แต่โดยศักยภาพแล้วทางบริษัทยังถือว่าการได้เปรียบอันเนื่องจากความชำนาญในการผลิตที่ยาวนาน
เป็นสิ่งที่ทำให้คุณภาพและราคาของสินค้าของบริษัทยังเป็นที่สามารถแข่งขันกับผู้ขายรายใหม่ที่เกิดขึ้นมาได้

2.  กลุ่มบริการการพิมพ์รวมงานพิมพ์ฉลากกาว (Sticker)

ลูกค้าเป้าหมายคือ ลูกค้าที่ผลิตสินค้าอุปโภค บริโภค
ซึ่งบริษัทยังคงใช้ระบบขายตรงโดยทีมงานที่มีประสบการณ์ มีความรู้
ความเข้าใจในตัวผลิตภัณฑ์เป็นอย่างดี ซึ่งกลยุทธ์ทางการตลาดที่สำคัญของบริษัทฯ คือ
งานพิมพ์ที่มีความสะดวกรวดเร็วและมีคุณภาพสูง ตลอดจนงานที่มีความหลากหลาย สวยงาม
ปราณีตในตัวผลิตภัณฑ์ที่นำสู่ตลาด ประกอบกับบริษัทฯ เป็นที่ไว้วางใจของลูกค้า
เนื่องจากความมีชื่อเสียงในด้านความชำนาญและความรู้ด้านเทคนิคการพิมพ์ของบริษัทฯ
นอกจากนี้ความสัมพันธ์ระหว่างลูกค้ากับบริษัทฯ ก็เป็นไปด้วยดี โดยบริษัทฯ
ได้เสนอบริการให้ลูกค้าในแง่การให้คำปรึกษาต่าง ๆ อาทิ การเสนอ รูปแบบ ที่เหมาะสม
ในกรณีที่เป็นผลิตภัณฑ์ใหม่ หรือการเลือกใช้วัสดุ
และวิธีในการพิมพ์ให้เหมาะกับงานและงบประมาณของลูกค้า
นโยบายการตั้งราคาของงานพิมพ์ฉลากกาว(Sticker) เนื่องจากเป็นงานที่มีความปราณีต
คุณภาพสูง การตั้งราคาของงานแต่ละชิ้นจึงขึ้นอยู่กับความยากง่ายในขบวนการผลิต

จุดเด่นจุดด้อยด้านการพิมพ์ฉลากกาว (Sticker)

  จุดเด่น เนื่องจากบริษัทฯ เป็นผู้บุกเบิกในผลิตภัณฑ์ด้านการพิมพ์ฉลากกาว(Sticker)
  ทำให้บริษัทมีความสัมพันธ์อันแนบแน่น ยาวนานกับผู้ผลิตเครื่องจักรอุปกรณ์ที่ใช้ในกระบวนการผลิต

  มีความพร้อมทั้งในด้านกำลังการผลิต และเทคโนโลยีที่ทันสมัย พร้อมทีมงานที่มีประสบการณ์

  จุดด้อย
  เนื่องจากเครื่องจักรของบริษัทฯเป็นเครื่องจักรที่มีอัตราความเร็วสูงจึงไม่สามารถตอบสนองคำสั่งซื้อของลูกค้าที่มีคำสั่งซื้อปริมาณน้อยได้จึงทำให้บริษัทฯสูญเสียรายได้ในส่วนนี้

ช่องทางการจำหน่าย และลักษณะกลุ่มลูกค้า

บริษัทมีช่องทางการจำหน่ายโดยตรงแก่ลูกค้าในกลุ่มบริษัทที่เป็นผู้ผลิตและผู้จัดจำหน่ายสินค้าอุปโภคบริโภครายใหญ่ในประเทศ
เช่น ยูนิลีเวอร์ไทยโฮลดิ้งส์ คอลเกต ปาล์มโอลีฟ (ประเทศไทย) ไบโอ แมนูแฟคเจอริ่ง
แคดเบอรี อาดัมส์ (ประเทศไทย) ฯลฯ

3. กลุ่มผลิตภัณฑ์หลอดลามิเนท

เป็นการนำแผ่นพลาสติกชนิด LLDPE มาพิมพ์และเคลือบติดกับอลูมิเนียมฟอยด์เพื่อทำเป็นWEB
(ส่วนของตัวหลอด)
นำมาเข้าเครื่องทำหลอดเพื่อขึ้นเป็นรูปหลอดขนาดต่างๆตามที่ลูกค้ากำหนดพร้อมอัดใส่Shoulderและฝาปิดเป็นหลอดยาสีฟัน
ส่งให้ลูกค้าเข้าเครื่องบรรจุยาสีฟัน
เนื่องจากการลงทุนในอุตสาหกรรมนี้ใช้เงินลงทุนค่อนข้างสูงและเครื่องจักรเป็นเครื่องจักรที่ใช้ในการผลิตหลอดยาสีฟันโดยเฉพาะ
ไม่สามารถดัดแปลงใช้ในอุตสาหกรรมชนิดอื่นได้ ทำให้ในปัจจุบันมีผู้ผลิตรายใหญ่ในประเทศเพียง 3
ราย และตั้งแต่ปี 2544 บริษัทฯ ได้มีการร่วมทุนกับบริษัทในประเทศเวียดนาม
ด้วยเหตุผลดังที่ได้อธิบายไว้แล้วข้างต้น
มีผลให้สัดส่วนโครงสร้างรายได้และโครงสร้างอัตรากำลังคนของบริษัทเปลี่ยนแปลงไป

ช่องทางการจำหน่ายและลักษณะกลุ่มลูกค้า

บริษัทมีช่องทางการจำหน่ายโดยตรงจากลูกค้า ซึ่งลูกค้าของกลุ่มหลอดลามิเนท คือ
บริษัทที่เป็นผู้ผลิตและผู้จัดจำหน่ายยาสีฟัน ดอกบัวคู่

ซึ่งความสัมพันธ์กับลูกค้าโดยส่วนใหญ่ของบริษัท
เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

สัดส่วนการขายให้ลูกค้า 10 รายใหญ่ในช่วง 3 ปีที่ผ่านมา มีดังนี้

  --------------------------------- ------------ ----------- -------------
  ลูกค้า 10 รายใหญ่                    2548         2547        2546

  สัดส่วนเป็นเปอร์เซนต์ / ยอดขาย         44 %         45 %        45 %
  --------------------------------- ------------ ----------- -------------

เนื่องจากกลยุทธ์ขององค์กร (Corporate Strategy)
มุ่งดำเนินธุรกิจอย่างระมัดระวังที่มุ่งกระจายความเสี่ยง (Diversify Risk)
ลดการพึ่งพาในกลุ่มธุรกิจกลุ่มใดกลุ่มหนึ่งเท่านั้น ซึ่งสอดคล้องกับกลยุทธ์ทางการตลาด (Marketing
Strategy) ที่กระจายฐานของลูกค้า
เมื่อเทียบสัดส่วนแล้วจึงไม่มีการขายให้ลูกค้ารายหนึ่งรายใดมากกว่าร้อยละ 30 ของรายได้รวม

จำนวน ขนาดของคู่แข่งขัน และส่วนแบ่งการตลาด

1.  กลุ่มฟิล์มพลาสติก : โดยโครงสร้างของตลาดในกลุ่มนี้ โดยเฉพาะฟิล์มยืด เป็น Mass
    Product ซึ่งมีคู่แข่งขันเข้ามาในตลาดจำนวนมากราย บริษัทมีส่วนแบ่งการตลาดไม่น้อยกว่า
    20 %

2.  กลุ่มบริการการพิมพ์ : สำหรับตลาดเป้าหมายของบริษัทฯ เป็นตลาดกลุ่มบน
    ที่แข่งขันกันในด้านเทคโนโลยีการผลิต ลูกค้าจะต้องการรูปแบบ และสีสันที่พิเศษ เช่น ตัวนูน
    ระบบ ซิลค์สกรีน(Silk screen) ได้ถึง 9-12 สี คู่แข่งภายในประเทศมีจำนวนไม่น้อยกว่า
    20 ราย

3.  กลุ่มหลอดลามิเนท : เป็นการผลิตที่ใช้เทคโนโลยีและความชำนาญเฉพาะ
    พบว่าคู่แข่งขันในประเทศจำนวนไม่มากนัก แต่จะมีคู่แข่งจากต่างประเทศ
    โดยเฉพาะกลุ่มประเทศในภูมิภาคอาเซียน

(3) การผลิตหรือการจัดหาผลิตภัณฑ์เพื่อจำหน่าย

 ปัจจุบันบริษัท ไทย โอ.พี.พี. จำกัด (มหาชน) มีโรงงาน 5 แห่ง ตั้งอยู่ ตามลำดับ ดังนี้

1.  119 หมู่ 4 นิคมอุตสาหกรรมลาดกระบัง ถนนฉลองกรุง แขวงลำปลาทิว เขตลาดกระบัง
    กรุงเทพฯ โทร. 02-326-0928-30 โดยทำการผลิตในกลุ่มผลิตภัณฑ์พลาสติกฟิล์ม
    และกลุ่มผลิตภัณฑ์อื่น ๆ

2.  3706/1 ซอยประดู่ 1 แขวงบางโคล่ เขตบางคอแหลม กรุงเทพฯ
    โดยทำการรับจ้างพิมพ์ผลิตภัณฑ์ในกลุ่มบริการการพิมพ์ โทร 02-294-5696

3.  2234/3-5 ถนน จันทน์ แขวงช่องนนทรี เขต ยานนาวา กรุงเทพฯ 10120
    โดยทำการผลิตงานพิมพ์ฉลากกาว(Sticker) โทร. 02-678-1051-5 , 02-285-4940

4.  85/2 หมู่ 1 นิคมอุตสาหกรรมเวลโกรว์ ตำบลหอมศีล อำเภอบางปะกง จังหวัดฉะเชิงเทรา
    โดยทำการผลิตในกลุ่มผลิตภัณฑ์หลอดลามิเนท โทร. 038-522-130-3

5.  91/3 หมู่ 5 ตำบลบางสมัคร อำเภอ บางปะกง จังหวัด ฉะเชิงเทรา โดยทำผลิต
    Metallized Film

  โทร 038-571-676-9

กำลังการผลิตและปริมาณกำลังการผลิตจริง

+----------------------------------------+---------+--------+---------+
| รายการ                                 | 2548    | 2547   | 2546    |
+----------------------------------------+---------+--------+---------+
| กำลังการผลิตเต็มที่                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 4,200   | 4,200  | 4,200   |
+----------------------------------------+---------+--------+---------+
| Metallized Film                        | 2,700   | 1,200  | N/A     |
+----------------------------------------+---------+--------+---------+
| การพิมพ์ (พัน ต.ร.ม)                      | 2,475   | 2,475  | 2,475   |
+----------------------------------------+---------+--------+---------+
| หลอดลามิเนท (ล้านหน่วย)                   | 70      | 70     | 70      |
+----------------------------------------+---------+--------+---------+
| (เวลาทำงาน 24 ชั่วโมง/วัน : 300 วัน/ปี)     |         |        |         |
+----------------------------------------+---------+--------+---------+
| ปริมาณการผลิตจริง                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 2,566   | 2,379  | 2,282   |
+----------------------------------------+---------+--------+---------+
| Metallized Film                        | 1,274   | 787    | N/A     |
+----------------------------------------+---------+--------+---------+
| การพิมพ์ (พัน ต.ร.ม.)                     | 2,325   | 2,248  | 1,955   |
+----------------------------------------+---------+--------+---------+
| หลอดลามิเนท (ล้านหน่วย)                   | 35.07   | 33.75  | 18.89   |
+----------------------------------------+---------+--------+---------+
| การใช้กำลังการผลิต (%)                    |         |        |         |
+----------------------------------------+---------+--------+---------+
| ผลิตฟิล์ม                                 | 61.10   | 56.64  | 54.33   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | 7.87    | 4.25   | (26.48) |
+----------------------------------------+---------+--------+---------+
| Metallized Film                        | 47.19   | 65.58  | N/A     |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | 61.88   | N/A    | N/A     |
+----------------------------------------+---------+--------+---------+
| การพิมพ์                                 | 93.94   | 90.82  | 78.98   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | 3.44    | 14.98  | 15.00   |
+----------------------------------------+---------+--------+---------+
| หลอดลามิเนท                             | 50.10   | 48.20  | 26.99   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | 3.94    | 78.67  | 8.56    |
+----------------------------------------+---------+--------+---------+

  ---------------- ------------------------ ---------- --------- ----------
  จำนวนกะที่ผลิต      ( 1 กะ ต่อ 8 ชั่วโมง)       2548       2547      2546

  ผลิตฟิล์ม           กะที่ผลิตได้                 3 กะ       3 กะ      3 กะ

                   กะที่ผลิตจริง                3 กะ       3 กะ      3 กะ

  การพิมพ์           กะที่ผลิตได้                 3 กะ       3 กะ      3 กะ

                   กะที่ผลิตจริง                2 กะ       2 กะ      2 กะ

  หลอดลามิเนต       กะที่ผลิตได้                 3 กะ       3 กะ      3 กะ

                   กะที่ผลิตจริง                3 กะ       3 กะ      3 กะ
  ---------------- ------------------------ ---------- --------- ----------

วัตถุดิบ และผู้จำหน่ายวัตถุดิบ

วัตถุดิบ

วัตถุดิบที่ใช้ในการผลิตสินค้าหลักของบริษัทฯ นั้น สามารถแบ่งออกเป็น 3 ประเภท ดังต่อไปนี้

จำนวนผู้จำหน่ายวัตถุดิบ

  ------------------------------- ------------- ------------- ------------
                                  2548          2547          2546

  เม็ดพลาสติก P.P. และ P.E.         9 ราย         9 ราย         10 ราย

  ฉลากกาว (Sticker)               15 ราย        15 ราย        15 ราย

  ฟิล์มสำเร็จรูป                      9 ราย         9 ราย         5 ราย
  ------------------------------- ------------- ------------- ------------

อัตราส่วนที่ซื้อ(ในประเทศ : ต่างประเทศ)

  ------------------------------- ------------- ------------- ------------
                                  2548          2547          2546

  เม็ดพลาสติก P.P. และ P.E.         73 : 27       90 : 10       90 : 10

  ฉลากกาว (Sticker)               97 : 3        93 : 7        95 : 5

  ฟิล์มสำเร็จรูป                      90 : 10       92 : 8        10 : 90
  ------------------------------- ------------- ------------- ------------

จากตารางจะเห็นได้ว่าในส่วนของวัตถุดิบจำพวกเม็ดพลาสติก P.P. และ P.E.
ทางบริษัทสามารถหาแหล่งวัตถุดิบจากแหล่งภายในประเทศได้มากกว่าร้อยละ 70
ซึ่งนับว่าเป็นผลดีในแง่การควบคุมต้นทุนผลิต และความเสี่ยงของบริษัทฯ
จากการแปรผันทางเงินตราต่างประเทศได้ ส่วนแหล่งวัตถุดิบในประเทศ บริษัทฯ
มิได้พึ่งพิงการซื้อวัตถุดิบจากผู้จำหน่ายแต่เพียงรายเดียวและมิได้มีสัญญาหรือข้อผูกมัดการซื้อวัตถุดิบในอนาคต
ด้วยเหตุนี้จึงทำให้บริษัทฯ สามารถต่อรองการซื้อขายกับผู้จำหน่ายวัตถุดิบรายอื่น ๆ
ได้หากมีการเปลี่ยนแปลงในราคาวัตถุดิบของผู้จำหน่ายแห่งใดแห่งหนึ่ง

วัสดุที่นำมาใช้ทดแทนวัตถุดิบ : บริษัทฯ ได้
ศึกษาความเป็นไปได้ที่จะหาวัสดุที่นำมาใช้ทดแทนวัตถุดิบที่ต้องนำเข้ามาจากต่างประเทศ
ซึ่งได้เปลี่ยนสูตรผสมเม็ดพลาสติกได้สำเร็จ สำหรับฟิล์มบางประเภท
โดยใช้วัตถุดิบที่ผลิตได้ในประเทศไทย สำหรับกลุ่มหลอดลามิเนท
การพัฒนาทางเทคโนโลยีของบริษัทฯ ทำให้บริษัทฯ สามารถผลิตหลอดที่ใช้ Aluminum Foil
ที่บางลง ซึ่งสามารถลดต้นทุนในการผลิตได้
อีกทั้งยังเป็นผลดีต่อลูกค้าที่สามารถลดต้นทุนการผลิตได้เช่นกัน

การเปลี่ยนแปลงเทคโนโลยีต่อการใช้วัตถุดิบ : ไม่มี

ผู้จำหน่าย

เนื่องจากบริษัทเน้นวัตถุดิบที่คุณภาพสูง
มีการพัฒนาของการจัดระบบการจัดซื้อทั้งในส่วนฐานข้อมูลข้อมูล
การเชื่อมต่อระหว่างฝ่ายผลิตและคลังวัตถุดิบกับฝ่ายจัดซื้อ
การจัดระบบการจัดซื้อให้มีกระบวนการจัดฐานข้อมูลเพื่อช่วยตัดสินใจและแยกแยะจัดกลุ่มงานให้ชัดเจนมากขึ้น

ผู้จำหน่ายรายที่บริษัทฯ ซื้อวัตถุดิบเฉลี่ยมากกว่า 10% ของการซื้อวัตถุดิบทั้งหมด
ที่ติดต่อกับบริษัทในช่วงปีที่ผ่านมา มีปริมาณซื้อเฉลี่ย ดังนี้

ผู้จำหน่ายต่างประเทศ :

  Itochu Plastics, Singapore ประมาณ 320 ตัน/ปี

  Itochu Plastics, Japan ประมาณ 480 ตัน/ปี

  ผู้จำหน่ายในประเทศ :

  บจก. เอชเอ็มซี โปลีเมอร์ ประมาณ 1,400 ตัน/ปี

  บจก. ซีซีซี ค้าเคมีภัณฑ์สยาม ประมาณ 600 ตัน/ปี

ซึ่งแนวโน้มในอนาคตบริษัทฯ ยังคงซื้อวัตถุดิบจากผู้จำหน่ายรายดังกล่าว
ซึ่งก็ได้รับการตอบรับเป็นอย่างดีเช่นกัน ความสัมพันธ์กับผู้จำหน่ายรายดังกล่าว
เป็นความสัมพันธ์ในทางธุรกิจโดยปกติ ที่ตั้งอยู่บนพื้นฐานความยุติธรรม ความซื่อสัตย์
และผลประโยชน์ร่วมกัน ถ้าหากมีเหตุให้เกิดการสูญเสียผู้จำหน่ายรายนี้
ซึ่งมีความเป็นไปได้น้อยมากและเป็นบริษัทใหญ่ที่มีความมั่นคง
เพราะมั่นใจจากสายสัมพันธ์ทางธุรกิจระหว่างกันที่มีมายาวนาน

ข. ขบวนการผลิตมีการกำจัดวัสดุเหลือใช้

กระบวนการผลิตฟิล์มของบริษัทเป็นกระบวนการผลิตแบบใช้ความร้อนเป็นตัวหลอมละลายแล้วรีดเป็นแผ่นพลาสติก
ซึ่งไม่ก่อให้เกิดมลพิษทำลายสิ่งแวดล้อม เพราะเป็นระบบ Cast Process ซึ่งเป็นระบบ
อีกทั้งตัววัตถุดิบเองก็เป็นเม็ดพลาสติกในกลุ่ม P.E. (Polyethylene)
ซึ่งไม่มีความเป็นพิษเมื่อหลอมละลาย อีกทั้งในกระบวนการผลิต
ยังมีเศษฟิล์มบางส่วนที่สามารถหมุนเวียนกลับเข้าสู่กระบวนการผลิต (Re-cycle)
ส่วนเศษพลาสติกที่เป็นของเสียเหลือจากการผลิตก็สามารถขายตลาดล่าง
เพื่อนำไปหลอมเป็นเม็ดใหม่สำหรับนำไปใช้ผลิตกับสินค้าอีกประเภท เช่น ทำถุงขยะ ฉีดถังพลาสติก
อีกทั้งบริษัทไม่มีข้อพิพาทหรือการถูกฟ้องร้องเกี่ยวกับสิ่งแวดล้อม

(4) งานที่ยังไม่ส่งมอบ

- ไม่มี –